લંડન તા. ૧૪ : ચીને પોતાને ત્યાં રહેતા ઉઈગર મુસ્લિમો પર 'કડક નજર' રાખવા નવી રણનીતિ બનાવી છે. જે અંતર્ગત હવે ઉઈગર મુસ્લિમોના ઘરની બહાર કયૂઆર કોડ સિસ્ટમ લગાવવામાં આવી રહી છે. ચીન પર આ આરોપ હ્યૂમન રાઈટ્સ (HRW) વોચ નામના સંગઠને પોતાના રિપોર્ટમાં લગાવ્યો છે. ચીન પહેલા પણ મુસ્લિમ બહુમતીવાળા પ્રાંત શિનજિયાંગ પર ઘણા પ્રકારની કાર્યવાહી કરી ચૂકયું છે. તેમાં મનફાવે તેમ અટકાયત, નવી-નવી પાબંધીઓ અને ધાર્મિક કાર્યક્રમો પર રોક સામેલ છે.